procesaur/Wiki.mk huggingface dataset:
Слобода или смрт (весник)

Слобода или смрт бил хектографиран весник на Македонската револуционерна организација под уредништво на Пејо Јаворов. Весникот станал промотор на Гоце Делчев и неговата концепција за борба во текот на предвиденото востание . Тој бил наменет за работниците на Организацијата и македонското население. Нелегално бил растурат во текот на три месеци од страна на организациските курири сред македонските револуционерни средини, агитирајќи дека борбата треба да се води со засилени четнички дејствија и атентати.
1 Литертура
*''ГОЦЕ ДЕЛЧЕВ, Пейо Яворов, (Първо издание - София, 1904 година)''*''Ванчо Ѓорѓиев, Слобода или Смрт, Македонското националноослободително движење во Солунскиот вилает 1893 - 1903 година, Табернакул, Институт за историја - Филозовски факултет, Скопје, 2003''
2 Галерија
Азра Акин

Азра Акин (турски: ''Azra Akın'') (родена на година во Алмело, Холандија) е позната турско-холандска глумица и модел.
Нејзините родители во Холандија емигрирале во 1971 година. Има помала сестра која се вика Дорук. Во 1997 година била избрана за модел од страна на Elite Model Management. По ова започнала да работи за германското списание Отон. Во текот на 2002 година победила на Мис свет и ја претставувала Турција на 7 декември 2002 година во Лондон, кое исто така го освоила . Глумечката кариера ја започнала кога имала 23 години.
Во 2003 година учествувала во британското реално шоу The Games .
Зборува холандски, турски и англиски јазик.
Елиф Шафак

Елиф Шафак — професор, политиколог и најнаградуваната и најчитана современа турска писателка. Родена е во 1971 г., во Стразбур, Франција, а нејзиниот космополитски дух се должи на годините поминати во многу држави со својата мајка дипломат. Но длабоко е поврзана со Истанбул, каде што живее заедно со сопругот и двете деца, а нејзиниот втор дом е Лондон.
Шафак пишува на турски и на англиски, а нејзините дела се преведени на повеќе од четириесет јазици. Автор е на 13 книги, од кои 9 се романи, меѓу кои Копилето од Истанбул, Четириесет правила на љубовта и Чест. Во нејзините дела, напишани во духот на мистичниот реализам, се провлекуваат историјата, мултикултурализмот, хуманизмот, родовите права и суфизмот, во кои ги испреплетува усните преданија на Истокот и пишаниот збор на Западот.
Предавала на повеќе универзитети во Турција, Америка и Англија. Активно пишува политички колумни за повеќе весници и магазини низ светот: „Индипендент“, „Гардијан“, „Њујорк тајмс“, „Економист“, „Монд“, „Берлинер цајтунг“, „Ханделсблат“, „Волстрит журнал“ и „Тајм“. Предавач е на ТЕД глобал. Покрај многубројните литературни награди, во 2010 г. е одликувана со францускиот Орден на уметноста и литературата.
Издавачката куќа „Три“ е издавач на книгите на Елиф Шафак на македонски јазик.
1 Книги
* Копилето од Истанбул (2006, 2011 во Македонија)
* Четириесет правила на љубовта (2009, 2013)
* Чест (2011, 2014)
* Чиракот на архитектот (2013, 2016)
* Трите ќерки на Ева (2016, 2017)
* 10 минути и 38 секунди во овој чуден свет (2018, 2019)
Хедо Туркоглу

Хедо Туркоглу (|Hedo Türkoğlu) (роден на година во , Турција) ― турски поранешен професионален кошаркарски играч во НБА кој моментално настапува за екипата на Орландо Меџик.
Својата кошаркарска кариера ја започнал во екипата на Ефес Пилсен во 1996 година. Во 2000 година бил избран како 16. избран играч од страна на Сакраменто Кингс. Настапувал и за екипите на Сан Антонио Спарс, Торонто Репторс и Фенекс Санс.
1 Поврзано
** Список на европски кошаркари во Соединетите Држави
* Список на турски кошаркари во НБА
* Список на луѓе забранети или суспендирани од НБА
Bell 48

Во 1946 година компанијата Bell го развила новиот општ повеќенаменски хеликоптер со ознака Model 42, врз основа на моделот 47. По барање на армијата на САД од него е развиена воена верзија на хеликоптерот со ознака Bell Model 48, означен и како HR-12-Be-s/n 46-214/215. За потребите на армијата, хеликоптерот требал да извршува евакуација на персонал, транспорт на луѓе и товар, набљудување, одржување врски итн. Во него е употребуван ѕвездест мотор R-1340 Wasp, со сила од 540 КС. Имал пет седишта. Потоа е изработена верзија со мотор Pratt & Whitney R-1340-55 Wasp, со сила од 600 КС и со осум седишта. Хеликоптерот е изработуван и за цивилни потреби и во повеќе верзии, со стоен трап со: тркала, скии и пливци (за на вода).
1 Модели
* Model 48 (XR-12-BE) - прототип верзија, со мотор P&W R-1340-AN-1, со сила од 540 КС, со пет седишта
* Model 48A (YR-12B-BE) - надградена верзија со мотор P&W R-1340-55 Wasp, со сила од 600 к, со десет седишта и раздвоени кабини за екипаж и патници
Други верзии: XH-12-BE, XH-12B-BE, YH-12B-BE
Месје 7

Месје 7 или M7 (NGC 6475), наречено и Птоломеево Јато — расеано јато од ѕвезди во соѕвездието Скорпија.
Јатото лесно се забележува со голо око, сместено близу до „опашката“ на Скорпија. За него се знаело антиката. Прв го забележал римскиот научник Птоломеј во I век кој во 130 г. го опишал како маглина. Џовани Батиста Ходиерна ја забележал пред 1654 г. и во него избројал 40 ѕвезди. Во 1764 г. Шарл Месје го завел во неговиот каталог и потоа го додал во списокот на кометовидни објекти како „M7“.
Телескопските набљудувања на јатото откриваат околу 80 ѕвезди во рамките на видно поле од 1,3° долж објектот. Се проценува дека е оддалечен 800-1000 светлосни години, што соодветствува на фактичкиот пречик од 18-25 светлосни години. Староста му е околу 220 милиони години, а најсветлата ѕвезда има величина од 5,6.
1 Поврзано
*Список на Месјеови објекти
*Список на расеани ѕвездени јата
*Нов општ каталог (NGC)
Слики
Ведат Далокај

Ведат Далокај (роден на - починал на ) бил познат турски архитект и поранешен градоначалник на Анкара.
1 Рани години
Далокај е роден во Елазиг, Турција во 1927 година. Тој завршил основно и средно образование во истиот град. По ова заминал за Истанбул, а дипломирал на Техничкиот универзитет во Истанбул во 1949 година. Во 1952 година завршил пост-дипломски студии на Институтот за урбанизам на универзитетот во Париз, Франција.
2 Кариера
Тој има добиени неколку награди за своите проекти во Турција. Едно од најпознатите дела на Далокај е џамија Шахџахан која се наоѓа во Исламабад, Пакистан и е една од најголемите во светот.
Во времето кога започнал конкурсот за изградба на џамија Коџатапе во Анкара, тој се пријавил на истиот и победил. Но, како резултат на контроверзни критики, неговиот проект бил повлечен.
3 Смрт
Ведат Далокај починал во сообраќајна несреќа, заедно со неговата сопруга и неговиот син.
Месјеов каталог

Месјеов каталог — каталог на астрономски објекти попишани за првпат од францускиот астроном Шарл Месје во 1771 г. Изворниот повод за каталогот е фактот што Месје бил ловец на комети и негодувал кога ќе забележел објекти што личеле на комети, но се испоставувало дека не биле комети. Затоа составил список на овие објекти, во соработка со неговиот помошник Пјер Мешен.
Италијанскиот астроном Џовани Батиста Ходиерна објавил сличен ваков список уште во 1654 г., но истата не извршила никакво влијание и веројатно не му била позната на Месје.
1 Списоци и изданија
Во првото издание се содржат 45 објекти, со броеви од M1 до M45. Конечниот список во издание на Месје содржел вкупно 103 објекти, но истиот потоа претрпел последователни дополнувања од страна на други астрономи, наведувајќи ги издавачите да ставаат прибелешки за тоа дали Месје и Мешен знаеле за објектот. Првата ваква додавка ја направил Камил Фламарон во 1921 со објектот Месје 104 откако ја пронашол Месјеовата забелешка во неговиот примерок на каталогот од 1781 г. Во 1947 г. Хелен Соер Хог ги додала објектите M105 до M107, проследена од Овен Џинџерич, кој во 1960 г. ги додал M108 и M109 и Кенет Глин Џонс со M110. Мешен го забележал објектот M102 и му го соопштил на Месје. Подоцна самиот Месје признал дека таков објект не постои, туку дека се работи за повторно набљудување на објектот M101. Некои извори ја споменуваат галаксијата NGC 5866 како M102, но нејзиниот опис не одговара на забелешките на Мешен.
Конечниот каалог на Месје бил вклучен во ''Connaissance des Temps 1784'' („Познавање на времето“, обј. 1781). Овие објекти и денес се познати по нивниот „Месјеов број“ од овој список.
Бидејќи Месје живеел и работел во Франција (што е на северната полутопка), неговиот список содржи само објекти од северниот небесен пол, до небесна ширина од околу − 35,7°. Во списокот не стојат голем број импресивни објекти од јужното небо како Големиот и Малиот Магеланов Облак.
Сите Месјеови објекти се видливи со двоглед или мал телескоп (при поволни услови) и затоа уживаат популарност кај аматерите. Во рана пролет астрономите понекогаш прават собири наречени „Месјеови маратони“, кога таа вечер можат да се забележат сите тие објекти.
Краток преглед на астрофизиката на секој Месјеов објект може да се најде во книгата ''Concise Catalog of Deep-sky Objects''.
2 Поврзано
* Шарл Месје
* Список на Месјеови објекти
* :Категорија:Месјеови објекти
* Длабоконебесно тело
* Нов општ каталог
* Колдвелов каталог
2.1 Македонски
* - рубрика на порталот на Скопското астрономско друштво
2.2 Англиски
* - SEDS
*
Лејла Генчер

Лејла Генчер (родена на - починала на ) била позната турска оперска пејачка.
Таа поголемиот дел од својата кариера ја поминала во Италија, започнувајќи од 1950-тите. Нејзиниот репертоар опфаќа повеќе од седумдесет улоги.
Основна запирка

Во математиката и информатиката, основната запирка претставува симбол кој се користи при запишувањето на броеви, со цек да се одвои целобројниот дел (лево од запирката) од дробен дел (десно од запирката). Ова е општ поим што важи за сите бројни основи. При запишувањето на броеви во декадниот систем (со основа 10) основната запирка се нарекува децимална запирка. Во бинарниот систем (со основа 2), таа се нарекува „бинарна запирка“.
Во некои земји, како англојазичните, се користи точка наместо запирка, која може да стои или на основната линија, или во средина.
1 Примери
* Децимално (со основа 10): 13,625
: Во овој пример 13 е цел број лево од основната запирка, а 625 (т.е. 625/1000) е дробниот дел десно од неа.
* Бинарно (со основа 2): 1101,101
: Бинарниот број 1101,101 ги содржи следниве цифри:
на основа 2, 3, 2, 1, 0, −1, −2, −3
Бинарна цифра, 1, 1, 0, 1, ,, 1, 0, 1
Затоа, неговата декадна вредност ја пресметуваме вака:
:<math>
\begin{align}
1101,101_2
&= 1 \times 2^3 + 1 \times 2^2 + 0 \times 2^1 + 1 \times 2^0 + 1 \times 2^{-1} + 0 \times 2^{-2} + 1 \times 2^{-3} \\
&= 1 \times 8 + 1 \times 4 + 0 \times 2 + 1 \times 1 + 1 \times 0,5 + 0 \times 0,25 + 1 \times 0,125 \\
&= 8 + 4 + 0 + 1 + 0,5 + 0 + 0,125 \\
&= 13,625_{10}
\end{align}
</math>
Оттука гледаме дека 1101, што се наоѓа лево од основната зпирка, е бинарна претстава на декадниот број 13. Десно од основната запирка стои 101, што е бинарна претстава на декадната дропка 625/1000 (или 5/8).
2 Поврзано
* Променлива децимална запирка
Чинча Алта

Чинча Алта (|Chincha Alta) е град во Перу, кој се наоѓа во регионот Ика. Чинча Алта се наоѓа на околу 200 километри јужно од Лима и градот има население од 177,000 жители.
1 Поврзано
*Перу
* Градови во Перу
* Регион Ика
Уануко

Уануко или Хуануко (|Huánuco) е град во Перу и има население од околу 75,000 жители. Уануко е главен град на регионот Уанико и центар на епархијата Уануко. Уануко бил основан во 1539 година од страна на шпанскиот конкистадор Гомес де Алварадо во тогашниот град на Инките Јаровилка.
1 Познати личности од Уануко
* Даниел Аломија Роблес - композитор и етнолог.
* Јохан Фано- фудбалер
2 Наводи
3 Поврзано
* Градови во Перу
* Регион Уануко
* Регион Уануко
Bell 47 Sioux

Bell 47 Sioux — еден од првите хеликоптери што се произведени во поголема верзија (преку 5,000) и во повеќе варијанти. Иако едно време беше повлечен од употреба во повеќето земји членки на НАТО, сè уште може да се види во употреба, особено во земјите во Азија и во Јужна Америка.
1 Варијанти
* H-13 Sioux - базичен хеликоптер во армијата и во ВВ на САД
* TH-13/HTL-1/2/3/4/5/6/7 - верзии за обука во морнарицата на САД
* HUL-1/7 - морнаричка верзија за обука и операции на кршење мраз
* OH-13 - Верзија со три седишта
* UH-13 - верзија за обука на морнарицата на САД
* AB-47 Super Alpino - Италјанска верзија
* B-47J/J-2/J-2A - верзии од 1945 година, со клипен мотор Lycoming VO-540-B1B, со сила од 305 кс
* B-47 G2/G2A - верзија со клипен мотор Lycoming VO-435A-1, со сила од 260 кс
* B-47 G2 El Tomcat - верзија за запрашување во земјоделството
* B-47 G-3B/B1/B2 - верзии со клипен мотор Lycoming TVO-435D-1, со сила од 280 кс
* B-47 G4 - верзија со клипен мотор Lycoming VO-540-B1B, со сила од 305 кс
* B-47 G-5/G-5A - верзија со клипен мотори Lycoming VO-540 B1A, со сила од 260 кс
* aB-47G-2 - верзија за Велика Британија, означена и како AH-1/2
2 Галерија
Уанкајо

Уанкајо или Хуанкајо (|Huancayo или Santísima Trinidad de Huancayo, кечуански: ''Wankayuq'') е град во Перу и главен град на регионот Хунин. Градот се наоѓа во планинските предели на Перу, во долината Мантаро. Градот се наоѓа на надморска височина од 3,271 метри и има население од 323,054.
1 Значајни личности од Уанкајо
* Пикафлор де лос Андес - (1930–1975) музичар.
* Дамарис Малма Порас - (1986 - ) перуански фолк пејач.
* Родолфо Серон Паломино - јазичар.
* Хозуе Санчес - (1945 - ) сликар.
* Хуан Пара дел Риего - поет.
2 Поврзано
* Градови во Перу
* Регион Хунин
*Покраина Уанкајо
Џон Нобл

Џон Нобл (|John Noble, ) е австралиски глумец и театарски режисер на над 80 драми. Тој е роден во Порт Пири во Јужна Австралија и е моментално познат по улогата Волтер Бишоп во серијата Fringe. Тој е татко на австралиската писателка Саманта Нобл.
Bell 204/UH-1 Iroquois/Huey

Хеликоптерот Bell/UH-1 е прв хеликоптер од славната Huey (што во превод значи брз) фамилија хеликоптери што се користени одстрана на САД во Виетнамската војна. Првиот лет хеликоптерот го има направено во 1956 година и оттогаш до доцните шеесетти години се направени неколку илјади хеликоптери. Вкупно за потребите на американските вооружени сили се изработени околу 2,500 хеликоптери од овој модел.
1 Варијанти
* XH-40 - прототип што полетал на 20.10.1956 година
* HU-1A - првична производна верзија за армијата на САД со турбомлазен мотор Lycoming XT53-L-1, со сила од 825 КС и со капацитет од шест седишта. Хеликоптерот го добива прекарот Huey.
* HU-1B - верзија со зголемен капацитет од седум седишта и со променети кракови од носечкиот мотор.
* UH-1A - преименуван од HU-1A во 1962 година.
* UH-1B - преименуван од HU-1B во 1962 година.
* UH-1C - подобрена верзија од UH-1B, со турбомлазен мотор T53-L-11.
* UH-1E - верзија за маринци, со дигалка и двоцевен митралез 7,62 мм.
* TH-1E - двојно командувачки, за тренажа во Маринскиот корпус.
* UH-1F - верзија за ВВ на САД, со саќести лансери и турбомлазен мотор General Electric T-58-GE-3, со сила од 1,290 кс
* TH-1F - верзија за тренажа развиена од UH-1F
* HH-1K - верзија за Морнарицата на САД, со турбомлазен мотор T53-L-13
* UH-1L - повеќенаменска верзија за Морнарицата на САД, со турбомлазен мотор T53-L-13
* TH-1l - тренажна верзија со турбомлазен мотор T53-L-13
* UH-1M - армиска верзија, со сензор за ноќно летање
* AB-204 - италјанска лиценцирана верзија, со избор на мовеќе мотори, вклучувајќи ги тука T53-GE-3, со сила од 1,290 КС, потоа Textron Lycoming T53-L-11 или Rolls-Royce Gnome H.1200, со сила од 1,250 кс
* Hkp 3B - шведска ознака за АВ 205
* AB 204AS - италјанска лиценцирана морнаричка верзија, со турбомлазен мотор Т53-GE-3, со сила од 1,290 кс
* Fuji-Bell 204B-2 - јапонска лиценцирана верзија, исто така поцнат како Hi'yodori
* Huey Tug - UH-1C, со посилен мотор
* RH-2 - верзија за истражување
2 Вооружување
Митралези на страничните врати или под трупот, како што се: М60 со калибар 7,62 мм или Browing со 12,7 мм, наведувани ракети во саќести лансери, фрлачки на гранати од 40 мм, Mk44 торпедо.
3 Галерија
Ана Торв

Ана Торв (|Anna Torv, 15 април 1978 во Мелбурн) — австралиска глумица, позната по улогата Оливија Данам во серијата Fringe која се емитува на Fox.
1 Животопис
Анат Торв е родена во Мелбурн, Австралија и нејзини родители се Сузан и Ханс Торв. Ана Торв пораснала во Голд Коуст исто така во Австралија. Таткото на Ана Торв е со естонско потекло, но е роден во Шкотска.
Во декември 2008 година таа се омажила со Марк Вели, тогаш нејзин колега при снимањето на првата сезона на Fringe. Тие се развеле после една година брак.
Хелен Бланчард

Хелен Аугуста Бланчард ( , Портланд, Маин - 1922, САД) е позната по своите безбројни откритија во полето на шивачките машини. Бланчард е родена во богатото бродосопствено семејство Маин. По смртта на татко и, Бланчард се пресели во Бостон, Масачусетс каде што патентираше неколку иновации за машините за шиење.
Во 1881 година Бланчард ја основа фирмата за машини за шиење Бланчард, и продолжи да ги патентира своите иновации сè додека не умре од мозочен удар во 1916 година.
Суљана

Суљана (|Sullana) е град во Перу и главен град на покраината Суљана во регионот Пиура. Градот се наоѓа во северозападно Перу во долината на реката Чира. Градот има тропска клима со просечна температура од 27 степени целзиусови. Најмалата температура измерена во градот била 16 степени, додека најголемата е 38 степени. Според проценките од 2005 година, градот има население од околу 162,500 жители.
1 Поврзано
* Перу
* Градови во Перу
* Покраина Суљана
* Регион Пиура
Џошуа Џексон

Џошуа Картер Џексон (|Joshua Carter Jackson, 11 јуни, 1978) — канадски глумец. Тој имал играно над 32 филмски улоги, но најпознат е по улогите ''Чарли Конвеј'' во серијата ''The Mighty Ducks'', ''Пејси Витер'' во ''Dawson's Creek'' и Питер Бишоп во ''Fringe''.
1 Животопис
Џошуа Џексон е роден во Ванкувер, Британска Колумбија. Таткото на Џексон е од Тексас, а неговата мајка е Даблин, Ирска која емигрирала во САД. Џошуа Џексон е католик.
Пукалпа

Пукалпа (|Pucallpa, кечуански: ''puka allpa'', ''„црвена земја“'') е град во Перу кој се наоѓа на бреговите на реката Укајали. Градот е главен град на регионот Укајали.
Пукалпа бил основан во 1840-те, кога на местото се населиле неколку семејства од етничката група Шипибо-Конибо. Неколку децении Пукалпа било мало и изолирано место во амазонските предели на Перу. Со основањето на железничките линии и со поврзувањето на Пукалпа со останатите градови, градот забележал пораст во економски и демографски поглед.
1 Збратимени градови
* Мајами-Дејд, Флорида, САД
2 Поврзано
* Градови во Перу
* Перу
* Регион Укајали
Грб на Суринам

Грбот на Суринам е официјалниот грб на оваа јужноамериканска држава. Грбот бил усвоен на 25 ноември 1975 година.
1 Опис
Грбот е составен од округлест штит, кој е поделен на два дела со дијамант во средината. На левиот дел има приказ на златен брод, што ја симболизира трговијата со робови во Суринам и пренесувањето Африканци во Јужна Америка. На десната половина има приказ на палма, што ја симболизира правдата, односно „секој правен човек ќе расцвета како палма“. Зелениот дијамант всушност претставува стилизирано срце, симбол на љубовта, а врвовите на дијамантот ги симболизираат правците на ветрот. Во дијамантот има приказ на златна ѕвезда, чии краци ги симболизираат континентите од каде потекнуваат луѓето на Суринам, односно: Африка, Азија, Америка, Австралија и Европа. Овој штит го држат двајца луѓе облечени во локална староседелска облека, а сите тие се потпираат на црвена лента на која со црни букви пишува: ''Правда, побожност, верност'' (''Justitia - Pietas - Fides'').
2 Поврзано
* Суринам
* Знаме на Суринам
Трухиљо (Перу)

Трухиљо (|Trujillo) — град во северозападно Перу и главен град на регионот Ла Либертад. Трухиљо е трет најголем град во Перу со население од 811,979 жители и е економски центар на северно Перу. Градот се наоѓа на бреговите на реката Моче, во близина на вливот во Тихиот Океан. Во близина на Трухиљо се наоѓаат археолошките наоѓалишта Чан Чан, Храмот на сонцето, Ел Брухо и Храмот на месечината.
1 Демографија
Трухиљо е трет најнаселен град во Перу и има население од околу 800,000 житело во метрополитенската област. Во градот живее околу 49.69% од населението на регионот Ла Либертад и 2.9% од населението на Перу.
2 Сообраќај
Градот е поврзан со скоро сите позначајни градови на перуанскиот брег. Значаен сообраќаен сегмент во животот на градот е аеродромот Капетан Карлос Мартинес де Пинилос. Пристаништата во Салавери и Чикама се користат како значајни пристаништни центри на Трухиљо.
3 Значајни личности од Трухиљо
* Сезар Валехо, поет, живеел во Трухиљо од 1910 до 1917.
* Антенор Орего, прв перуански политички филозоф, живеел во Трухоло од 1910 до 1940.
* Виктор Раул Хеја де ла Торе, политичар.
* Теофило Тиноко Кабалеро, правник и професор.
* Луис Банчеро Роси, хемиско-индустриски инженер.
* Мили Ахон, танчерка и градоначалник, основач на посебен вид маринера танц
* Маија Хулија Мантила, Мис Свет за 2004
* Теодоро Риверо Ајлон, писател и професор.
4 Збратимени градови
* Лима,
* Нур-Султан,
* Трухиљо, .* Барселона,
* Далас,
* Солт Лејк Сити, * Метепек, * Монтереј,
* Манагва,
* Асунсион,
* Темишвар,
* Трухиљо,
5 Поврзано
* Храм на сонцето
* Храм на месечината
* Ел Брухо
* Ла Либертад
* Градови во Перу
Уарас

Уарас (|Huaraz) — град во Перу и главен град на регионот Анкаш. Градот е англометриски поделен на два дела, ''Уарас'' и ''Индепенденсија''. Според проценките од 2007 година, градот имал население од над 120,000. Уарас е седиште на католичката бискупија и во градот се наоѓа официјалната катедрала.
1 Местоположба
Уарас се наоѓа во централниот дел на Перу, на околу 420 километри оддалеченост од Лима на надморска височина од 3052 метри. Градот е најголем центар во земјоделската долина Калехон де Уајлас.
2 Поврзано
* Градови во Перу
* Перу
*Регион Анкаш
Чиклајо

Чиклајо (|Chiclayo) — град во Перу и главен град на регионот Ламбајеке. Чиклајо се наоѓа на околу 13 километри од бреговите на Тихиот Океан и на околу 770 километри оддалеченост од главниот град Лима.
Чиклајо бил основан од шпанските истражувачи во 16 век и бил првично именуван како Санта Марија де лос Валес де Чиклајо. Како град бил назначен на 15 април 1835 година од претседателот Фелипе Сантјаго Салавери. Исто така, овој претседател го именувал градот како „херојски град“, титула која се користи за градот и денес. Оваа титула произлегува од фактот што голем број граѓани на Чиклајо се приклучиле за борбата за независност на Перу.
Денес, Чиклајо е еден од најзначајните градови во Перу. Така, Чиклајо прераснал во четврти најголем град во државата со население од 738,000 жители во градското подрачје, и 972,713 во метрополитенската област на Чиклајо.
1 Познати личности од Чиклајо
*Хосе Кињонес Гонсалес, национален херој.
*Аугусто Бернардино Легиа и Салкедо, претседател на Перу (1908-1912 / 1919-1930).
*Луис Кастенеда Лосио, градоначалник на Лима (2005–2010).
*Јехунде Симонс Мунаро, поранешен министер.
*Лусила Бодиано де Зоегер, Мис на свет за 1989.
*Вивијана Ривасплата, модел.
*Мигел Бака Роси, вајар.
*Елијас Агире, национален херој.
*Едуардо Орего Вилакорта, архитект.
*Тања Либертад, пејач.
2 Поврзано
* Градови во Перу
* Регион Ламбајеке
Хулијака

Хулијака (шпански: ''Juliaca'', кечуански: ''Hullaqa'', ајмарски: ''Hullaqa'') е град во Перу во регионот Пуно. Градот е најголем во регионот и има население до 225,146 жители. Хилијака се наоѓа на 3825 метри надморска височина и е сместен на платото Колао во северозападните предели на езерото Титикака. Главен културен настан во градот е карневалот. Хулијака е познат по прекарот „градот на ветриштата“, бидејќи во градот има доста ветрови.
1 Поврзано
* Перу
* Градови во Перу
* Регион Пуно
Bell 205/UH-1H Huey II

Поради зголемени потреби за таков хеликоптер во светот, компанијата Bell Helicopter Textron ја започнала модернизацијата на својот докажан хеликоптер UH-1H. Дизајнирањето и тестирањето на хеликоптерот се извршени од 1991 до 1996 година. Крајниот резултат на модернизацијата бил хеликоптерот со зголемени перформанси и сигурност, а воедно намалени оперативните трошоци кај хеликотперот, односно хеликоптер кој може да ги задоволи барањата на воените организации за 21 век. Испораката на првиот хеликоптер била во 1998 година и досега се испорачани над 35 хеликоптери во Колумбија и на Филипините. Се прават обиди хеликоптерот да се набави и за потребите на македонските безбедносни сили.
da:UH-1 Iroquois
de:Bell UH-1
el:Bell 204/205
es:Bell 204/205
fi:Bell UH-1
fr:Bell 204
it:Bell UH-1 Iroquois
ja:UH-1 (航空機)
ko:UH-1
nl:UH-1 Iroquois
no:Bell UH-1 Iroquois
pl:Bell UH-1 Huey
ru:UH-1 Iroquois
sv:Bell 204/205
tr:UH-1
zh:貝爾204/205
Такна

Такна (|Tacna) или претходно Сан Педро де Такна (|San Pedro de Tacna) е град во Перу и главен град на регионот Такна. Градот се наоѓа во граничниот појас со Чиле, нешто оддалечен од бреговите на Тихиот Океан. Овој град е доста активен во трговска смисла во јужниот дел на Перу. Градот се стекнал со титула „херојски град“ поради тоа што месните жители покажале голем патриотизам и активна ангажираност при борбата за независност на Перу. Најголем дел од населението се Католици.
1 Поврзано
* Перу
* Градови во Перу
* Регион Такна
Чимботе

Чимботе (|Chimbote) е град во Перу и најголем град во регионот Анкаш. Градот се наоѓа на брегот на заливот Чимботе, јужно од Трухиљо и на околу 420 километри северно од главниот град на Перу - Лима. Чимботе е почеток на ланецот значајни градови во Перу кои се наоѓаат еден до друг, бидејќи после него се наоѓаат Трухиљо, Чиклајо и Пиура.
1 Административна поделба
Градот Чимботе е всушност округ, кој е поделен на седум помали дистрикта: Санта, Коишко, Саманко, Непења, Макете, Моро, Касерес дел Перу и Нуево Чимботе. Сите овие, заедно со главниот округ Чимботе се дел од покраината Санта и регионот Анкаш.
2 Збратимени градови
* Пенсакола, Флорида, САД
3 Поврзано
* Градови во Перу
* Регион Анкаш
Талара

Талара (|Talara) е град во Перу, во регионот Пиура. Градот е пристаништен град на бреговите на Тихиот Океан и има население од околу 103,200 жители. За време на Втората светска војна, САД имале база во градот, најмногу поради нафтените резерви и производството на гориво во градот. Талара е најзападен град на копнена Јужна Америка.
1 Поврзано
* Перу
* Градови во Перу
* Регион Пиура
Нимет Баш

Нимет Баш (родена на во Караман) е турски политичар и член на парламентарната комисија за еднакви права на мажите и жените од страна на Партијата за развојот и правдата.
На таа функција била поставена од 2003 година. На 1 мај 2009 година станала Министер за образование, која функција ја извршувала до 2011 година.
Бали

Бали е индонезиски остров сместен на западниот крај од Мали Синдски Острови, и се наоѓа меѓу Јава на запад и Ломбок на исток. Ова е една од 33. покраини со главен град Денпасар на југот од островот.
1 Историја
Бали е населен од околу 2000 п.н.е. од Австронезискиот народ кој мигрирал од Тајван преку југоисточна Азија. Културолошки и лингвистички Бали народот е тесно поврзан со народот од Индонезискиот архипелаг, Филипините и Океанија. Камените алатки кои датираат од тој период се најдени блиску до селото Цекик на западниот дел од островот.
Културата во Бали е под силно влијание на Индија и Кина, и посебно на Хинду културата од почетокот на 1 век од нашата ера.
Првиот европски контакт со Бали е направен во 1585 година, кога португалски брод стигнал во близина на полуостровот Букит), а неколкумина Португалци останале во служба на Дева Агунг.
2 Географија
Островот Бали лежи 3,2 км (2 mi) источно од Јава, и е приближно осум степени јужно од екваторот. Од исток до запад, островот е приближно 153 км (95 mi) широк и на површина од околу 112 км (69 mi) од север до југ; вкупната површина изнесува 5.632 км<sup>2</sup>.
3 Наводи
* Miguel Covarrubias, ''Island of Bali'', 1946. ISBN 962-593-060-4
****** Hinzler, Heidi (1995) ''Artifacts and Early Foreign Influences''. From
**** Vickers, Adrian (1995), From
*
4 Дополнителна литература
******
Bell 205/UH-1 Iroquois/Huey

Хеликоптерот Bell 205 претставува најголема надградба на популарниот Huey, кој е со истакнато продолжена и проширена кабина за зголемување на капацитетот. Првиот, од 2,008 нарачани хеликоптери UH-1D и 3,573 хеликоптери UH-1H, за армијата на САД, влегол во употреба во 1986 година. Тој е во континуирана воена употреба до ден денешен, а ќе биде и во првите години од ова столетие. Неколку од произведените хеликотпери се опремени за електронско војување, а 220 се во санитетска варијанта UH-1V. Голем број од хеликоптерите се конзервирани и складирани. Компанијата Bell хеликоптерот го модернизираше во варијантата UH-1HP Huey II, со подобрување на постојните мотори во стандард Т53-703, со 400 КС дополнителна сила, како и со усовршување на преносот на опашниот ротор и на авиониката.
1 Варијанти
* UH-1D - оригинална верзија за Армијата на САД, со турбомлазен мотор Lycoming T53-L-11, со сила од 1,100 КС и капацитет за 12-14 патници.
* UH-1H - верзија за армијата на САД, со турбомлазен мотор T53-L-13.
* UH-1V - верзија за армијата на САД, за медицинска евакуација (MEDEVAC) и спасување (Rescue), со дигалка.
* CUH-1H - канадска верзија за обука, означена како CH-118.
* EH-1H - верзија за електронска војна, наречена „Quick fix“.
* HH-1H - верзија за ВВ на САД (USAF), за спасување.
* UH-1HP Huey II - комерцијална надградена верзија со подобрен турбомлазен мотор.
* Huey 800 - комерцијална надградена верзија со турбомлазен мотор LHTEC T800.
* UH-1/T700 Ultra Huey - комерцијална надградена верзија со турбомлазен мотор General Electric T700-GE-701C, со сила од 1,900 КС.
* HU-1H - јапонска верзија.
* AB 205A - италјанска воена верзија, означена како EM-2, со турбомлазен мотор Т53-L-13.
* AB 205A-1 - подобрена италјанска верзија на 204А.
* AB 205BG - прототип на италјанска верзија со два турбомлазни мотори Gnome H 1200.
* AB 205TA - прототип со мотори Turbomeca Astazous.
* HE.10B - шпанска ознака за АБ 205.
* Advanced 205B - предложена јапонска надградба.
2 Вооружување
Два митралези поставени странично на вратите, ненаведувани ракети во саќести лансери.
3 Галерија
es:Bell 204/205
fr:Bell 204
sv:Bell 204/205
zh:貝爾204/205
Грб на Боливија

Грбот на Боливија е официјалниот грб на оваа јужноамериканска држава. Грбот е последен пат изменет, врз основа на постара верзија, на 19 јули 2004 година.
1 Историја
Првиот грб на Боливија бил составен од штит поделен на четири дела и бил објавен на 10 јули 1825 година за време на владеењето на Симон Боливар. Во најгорниот дел имало пет ѕвезди кои ги претставувале тогашните покраини, потоа следувале дрвото,алпаката и планината. Над грбот се издигал стап со фригиската капа, а од двете страни на стапот имало по една жена кои држеле лента на кое било испишано името на државата. Овој грб бил многу сличен со грбот на Перу и тоа е поврзано со Симон Боливар кој најверојатно се засновал на перуанскиот грб при изработка на боливискиот.
Вториот боливиски грб всушност е модификација на првиот. Тука, штиот бил заменет со овален диск на кој биле прикажани елементите на актуелниот грб. Овој грб е скоро ист со денешниот, освен што нема венец и кондор, а има стап и фригиска капа позади дискот. Тертиот и претпоследен грб на Боливија е скоро ист со денешниот, кога се додале кондорот и венецот на втората верзија и капата била поставена на денешната позиција.
2 Опис
Грбот е составен од неколку елементи. Во централниот дел се наоѓа округлест или елипсовиден штит кој има сина граница. На сината граница, во долниот дел има приказ на десет ѕвезди кои ги симболизираат деветте департмани на Боливија и поранешниот боливиски департман кој сега е во Чиле. Во горниот дел од сината граница има натпис „Боливија“ (''Bolivia'') со златни букви. Во средината на штитот има пејзаж, односно приказ на планината Потоси, над која има изгрев на сонце, а во подножјето има алпака, дрво и класје жито. Планината ја симболизира географијата на Боливија, алпаката е национално животно, додека житото и дрвото ги симболизираат ресурсите на државата.
Штитот го држат по три боливиски знамиња од левата и десната страна. Пред знамињата има вкрстени по две мускети, од кои едната има секира до неа, а другата фригиска капа. До капата и секирата има вкрстени топови. Мускетите, секирата и топовите ја симболизираат борбата за слобода, а капата е симбол на слобода и независност. Над штитот има венец кој симболизира мир и андски кондор кој ја симболизира спремноста да се брани нацијата и нејзината слобода. Во различни верзии, топовите се изоставуваат.
3 Останати грбови
4 Поврзано
* Боливија
* Знаме на Боливија
All We Know Is Falling

''All We Know Is Falling'' е првиот студиски албум од американската рок група Paramore, издаден на 26 јули 2005. Албумот се искачил на #8 на ОК Рок Табелата. Во САД, се искачил на #30 на ''Билборд'' Heatseekers Табелата, но не се искачил на табелата Билборд 200.
Како што кажала пејачката Хејли Вилијамс, сенката која е забележлива на софата на омотот од албумот го претставувала сегашниот басист Џереми Дејвис како го напушта бендот. Дејвис го напуштил бендот кратко откако стигнале во Орландо, Флорида за да го снимат албумот. Дејвис дека тој веднаш зажалил што го напуштил бендот и бил пресреќен кога бендот кратко откако го издал албумот го прашал дали сака да се врати во бендот. Неговата разделба имала големо влијание на бендот, па текстот на песната "All We Know" е инспириран од оваа случка , исто како и насловот на албумот, ''All We Know Is Falling''. До април 2009, од албумот се продале 405,110 копии. Делукс едиција на албумот била издадена ексклузивно на iTunes со 2 песни изведени во живо и 3 музички видеа.
Во септември 2005, е издадено специјално јапонско издание кое ја содржело претходно неиздадената песна, "Oh, Star".
1 Историја на издавање
Регион, Датум
САД
Обединетото Кралство
Бразил
2 Позиција на табелите
Табела (2005), Позиција
''Billboard'' Comprehensive Albums, 2
''Billboard'' Top Pop Catalog, 13
''Billboard'' Top Heatseekers, 3
Табела (2009), Позиција
UK Rock Albums Chart, 8
Табела (2010), Позиција
UK Albums Chart, 51
3 Сертификации
Држава (2009), Сертификации, Продажби
ОК, Златна, 100,000+
4 Постава на групата
Paramore
* Хејли Вилијамс – главен вокал
* Џош Фаро – главна гитара, следечки вокал
* Џејсон Бинум – ритмичка гитара, следечки вокал
* Зек Фаро – тапани, перкусие
Останати музичари
* Лучио Рубино - бас гитара, освен на "Here We Go Again"
* Џереми Калдвел - бас гитара на "Here We Go Again"
Продукција
* Џејмс Паул Виснер - продуцент на "All We Know, "Never Let This Go" и "My Heart"
* Мајк Грин - продуцент на "Pressure", "Emergency", "Brighter", "Whoa", "Conspiracy" и "Franklin"
* Roger Alan Nichols & Nick Trevisick - продуценти и микс на "Here We Go Again"
* Том Бејкр
Грб на Гвајана

Грбот на Гвајана е официјалниот државен грб на оваа јужноамериканска држава. Грбот бил официјално воведен на 25 февруари 1966 година, но кралицата Елизабета II го претставила овој грб на гвајанската јавност на 21 јануари, истата година.
1 Опис
Грбот е составен од неколку елементи. Во централниот дел има штит, на кој има приказ на лилјан Викторија, кој е национален цвет во Гвајана, а под лилјанот има три брановидни сини ленти, кои ги симболизираат реките во државата и под нив има приказ на националната птица хоацин. Штитот го држат два јагуара, од кој левиот држи секира, а десниот гранки од шеќерна трска и ориз, кои ги симболизираат шеќерната и оризната индустрија во земјата. Над штитот има приказ на украсен шлем, што е кралска инсигнија, и индијанска традиционална капа, која ги симболизира староседелските народи. Под грбот се наоѓа бела лента со националното гесло, „Еден народ, една нација, една судбина“ или на англиски ''„One people, one nation, one destiny“.''
2 Поврзано
* Гвајана
* Знаме на Гвајана
Веџди Гонул

Веџди Гонул (роден на во Ерзиџан) е турски политичар.
Ѓунул завршил политички науки на Анкарскиот универзитет, а по ова магистрирал во САД. Во текот нс 1960 започнал да работи во министерството за внатрешни работи. Во 1976 година станал градоначалник на Коџаели, а во 1977 директор на секторот Сигурност. Во периодот од 1988-1991 работел како заменик-министер за внатрешни работи, а на 8 мај 1991 година бил избран за Претседател на собранието.
Во 2002 година станал министер за одбрана., која функција ја извршувал до 2011 година.
Џемил Чичек

Џемил Чичек (роден на во Јозгат) е турски политичар, поранешен заменик-премиер на Турција од Партијата на правдата и развојот и моментален Претседател на турското собрание. Освен ова, во текот на својата политичка кариера тој бил Министер за правда и потпарол на владата.
Дипломирал на Правниот факултет на Истанбулскиот универзитет и се приклучил кон централно-десничарската АНАП во 1983 година. Тој станал пратеник, а во доцните 1980-ти и министер задолжен за "семејствата". Во оваа улога тој станал познат по своите конзервативни ставови за прашањата околу сексот и бракот. Тој подоцна станал министер за енергија и природни ресурси, но бил избркан од АНАП во 1997 година, по која тој се приклучил на исламската партија Фазилет која подоцна се споила кон АКП.
Тој беше министер за правда во првата влада на АКП (2003-2007). За време на неговото министерство, тој морал да се справи со ситуации, вклучувајќи ги:
* бомбашките напади во Истанбул во 2003 година
* ослободување од затвор на поранешниот пратеник Лејла Зана,
* осудување на голем број на полицајци обвинети за мачење на затворениците.
* обид за самоубиствен бомбашки напад во неговото министерство.
Џовани Батиста Ходиерна

Џовани Батиста Ходиерна или Одиерна (итал. ''Giovanni Battista Hodierna'' или ''Odierna'', Рагуза, 13 април 1597 - Палма ди Монтекјаро, 6 август 1660) бил италијански астроном кој работел на дворот на Војводата од Монтекјаро. Составил каталог со околу 40 записи, вклучувајќи 19 вистински и потврдливи магливи објекти што би можеле да се помешаат со комети. Ова дело датира пред славниот Месјеов каталог, но немало некое влијание. Месје најверојатно не бил запознаен со него.
Ходиерна е роден во Рагуза (Сицилија), а починал во Палма ди Монтекјаро, исто така во Сицилија.
1 Поврзано
* Шарл Месје
Грб на Уругвај

Грбот на Уругвај е официјалниот грб на оваа јужноамериканска држава. Грбот е усвоен на 19 март 1829 година.
1 Опис
Грбот е составен од три големи елементи. Во централниот дел има овален штит кој е поделен на четири дела, од кои горниот лев и долниот десен се во сина боја, а останатите во бела боја. Во горниот лев дел има златна терезија, која е симбол на правда и еднаквост. До овој дел е белиот горен, на која е прикажан Брдото во Монтевидео со тврдината, што симболизира сила.
Долниот лев дел има приказ на црн коњ во калоп, што е симбол на слобода. Во последниот дел, долниот десен, има златен вол, што е симбол на изобилство. Позади овалниот штит има Мајско сонце во изгрев што го симболизира издигнувањето на уругвајската нација. Последниот голем елемент е венецот кој е составен од гранче ловор и гранче маслинка и симболизира чест и мир. Гранчињата се споени си сина лента на дното.
2 Поврзано
* Уругвај
*Знаме на Уругвај
Грб на Парагвај

Грбот на Парагвај е официјалниот грб на оваа јужноамериканска држава. Овој грб датира од 1823 година, од времето на владеењето на Хосе Гаспар Родригес де Франсија со државата. Овој грб е еден од ретките во светот каде позадината и лицето се различни. Лицето се нарекува ''државен грб'', додека позадината се нарекува ''национален грб''. Лицето и позадината се мешаат во зависно од изворот.
1 Историја
Грбот бил усвоен како грб на Парагвај на 30 септември 1812 година од страна на Врховниот совет на Парагвај, но нема запис за тоа како изгледал. Така, во 1823 година Франсија го објавил првиот приказ на грбот кој се користел до 1842. Краток период, односно во 1828 година се користела поразлична верзија. Грбот за првпат бил назначен за симбол на Парагвај на 25 ноември 1842, но пак не бил даден опис за точниот изглед. Така денес има повеќе верзии на грбот.
2 Опис
Предната страна или лицето е составена од бел диск на кој има приказ на златен лав седечка позиција. Лавот држи стап на кој има фригиска капа. Над лавот и капата има црвена лента во полукруг на која со златни букви е испишано „мир и правда“ или на шпански „Paz y Justicia“. Капата симболизира мир.
Позадината е составена бел диск на кој има црвен диск со бел центар. На црвениот диск е испишано името на државата, додека во средишниот дел има венец од палма и маслиново гранче во зелена боја. Во средината на венецот има мал син диск на кој има приказ на златна петокрака.
3 Поврзано
* Парагвај
* Знаме на Парагвај
Хајати Јазиџи

Хајати Јазиџи (роден на во Чајели) — турски политичар и правник.
Јазиџи завршил право на Истанбулскиот универзитет во текот на 1975 година и служел како судија во неколку градови. Во 1984 година тој се откажал од функцијата за да започне кариера како независен адвокат. Тој е еден од соосновачите на партијата зна правдата и развојот. Во текот на 2007 година тој влегол во парламентот како заменик на Истанбулската провинција, и бил назначен за координацијата меѓу владата и на парламентот.
1 Наводи
Грб на Перу

Државниот грб на Перу е официјалниот грб на оваа јужноамериканска држава. Сегашниот грб на Перу е усвоен на 25 февруари 1825 година. Денес постојат четири варијанти на грбот: ''стандарден грб, државен грб, големиот печат и морнарички грб''.
1 Опис
;Државен грб на Перу
Централниот елемент на државниот грб е штитот кој има златни граници и е поделен на три дела, од кои горните два дела се во сина и бела боја, а долниот најголем дел е во црвена боја. Во горниот лев дел има приказ на викуња, националното животно на Перу и таа ја претставува фауната во државата. Во горниот десен дел има приказ на кининово дрво што ја симболизира флората во Перу. Во долниот црвен дел има приказ на рог на изобилството полно со златни пари кои се преливаат на црвената подлога и ова ги симболизира минералните ресурси на земјата. Штитот е поставен на четири вкрстени перуански знамиња, по две од лева и десна страна, од кои предните се помали од задните. Над грбот има граѓанска круна т.е. венец од дабови гранки. Овој грб се појавува на военото знаме на Перу и на јавните згради со целосното име на државата.
;Грб на Перу
Грбот на Перу е сличен со државниот грб на државата кој е опишан погоре. Грбот е составен од истиот штит кој се појавува на државниот грб. За разлика од државниот, овој грб нема знамиња, туку како поддржувач на истиот се појавува венец од палма и лавор споени со црвена и бела лента. Овој грб се појавува на државната инсигнија, државното знаме, перуанската валута, поштенски марки и слично.
;Голем печат на државата
Големиот печат на државата е всушност државниот грб. За разлика од државниот грб, во оваа верзија над грбот има испишано „Република Перу“ ("REPÚBLICA DEL PERÚ") во полукружна форма. Овој грб се користи на официјалните документи.
;Морнарички грб на Перу
Морнаричкиот грб на Перу е составен од две вкрстени сидра каде во средината е државниот штит. Над грбот има испишано „Морнарица на Перу“ ("Marina de Guerra del Peru"). Овој грб се користи во перуанската морнарица и нивните документи.
2 Историја
2.1 Прва верзија
Првата верзија на грбот на Перу бил создаден од генералот Хосе де Сан Мартин и официјално бил објавен на 21 октомври 1820. Овој грб има штит на кој има приказ на изгрев на сонце над планините Анди со поглед од морето. Штитот го држи лаворов венец поврзани со златна лента. Позади штитот се наоѓаат знамиња на јужноамериканските држави и дрво од банана. Штитот и венецот го држат лама и кондор. Под грбот има барокен држач и лента со геслото „Сонцето на Перу е преродено“.
2.2 Втора верзија
Втората верзија на грбот на Перу е од 25 февруари 1825 година кога Симон Боливар и Конгресот ги објавиле симболите на Перу. Овој грб е многу сличен со денешниот грб и бил дизајниран од Хосе Грегорио Паредес и Франсиско Хавиер Кортес. За разлика од денешниот грб, оваа втора верзија има нееднаква поделба на штитот и штитот има подруга форма.
3 Поврзан0
*Перу
* Знаме на Перу
Bell 206 JetRanger

Хеликотерот Bell 206 е развиен по конкурсот на Армијата на САД за лесен набљлудувачки хеликоптер. Иако во првиот обид од страна на Армијата на САД хеликоптерот не е прифатен, се продолжува со негово производство, а првите испораки од 40 хеликоптери се направени за Морнарицата на САД, со варијантата ТН-57 Sea Range, наменети за обука на пилотите. Армијата на САД ја променила одлуката и по купени 1,434 набљудувачки хеликоптери ОН-6, во 1969 година го нарачува хеликоптерот Bell 206 во извидувачка варијанта. Хеликоптерот Bell 206 е еден од најпродаваните хеликоптери во светот, а се произведени повеќе од 8,000 парчиња во воена и во цивилна верзија. Во текот на производството на хеликоптерот се изведени многу модификации.
1 Вооружување
Митралези странично на вратите, торпеда
2 Варијанти
* Model 206A Jet Ranger - прва производна верзија, со турбомлазен мотор 250-C18, со сила од 317 кс
* Model 206B Jet Ranger II - втора производна верзија, со турбомлазен мотор Allison 250-C20, со сила од 400 кс
* Model 206B-3 Jet Ranger III - подобрена верзија со турбомлазен мотор Allison 250-C20
* Model 206 AS - чилеанска морнаричка верзија, вооружена со торпеда
* TH-67 Creek - верзија од JetRanger III, за основна обука на Армијата на САД, означена и како ТН206
* TH-57 Sea Ranger - верзија со 206А стандард, за обука во Морнарицата на САД
* TH-57B Sea Ranger - верзија со 206В стандард, за обука во Морнарицата на САД
* TH-57C Sea Ranger - верзија со JetRanger III стандард, за обука на Морнарицата на САД
pl:Bell JetRanger
Албатрос

Албатрос e птица што живее во субполарните води на Антарктикот, иако може да се сретне и во умерените, па и во тропските мориња.
1 Опис
Неговото тело е покриено со бели пердуви, а со сивкасти пердуви на главата и вратот. Долгата горна површина на долгите и меки крилја, како и на кусата опашка, е темнокафеава, речиси црна. Преку очите, кон назад, има тенка темна линија. Возрасните птици имаат розово-жолт клун. Долната страна од крилјата исто така е темнa на рабовите.
Младите птици имаат сива боја на главата и вратот, и темен клун. На кратките нозе, помеѓу прстите имаат тенка кожичка што им помага при пливањето.
Телото на албатросот е долго околу еден метар, а распонот на крилјата достигнува два и пол метри. Најголемиот албатрос, ''албатросот скитник'' има распон на крилјата од три и пол метри. Тежината му се движи меѓу 8 и 12 кг. Тој е еден од најдобрите летачи на океанот, кој најголемиот дел од животот го поминува летајќи над студените субполарни океани на јужната полутопка. Понекогаш долетува и до европските брегови.
2 Исхрана
Се храни со морски риби и мекотелни животни.
3 Размножување
Се гнезди на пусти острови во големи колонии, каде во неугледни гнезда одгледува само едно младо. На копното доаѓа само кога се гнезди. Целиот живот го поминува со иста женка.
Просечниот животен век на еден албатрос е 80-85 години. Кога еднаш ќе го напуштат гнездото можат во него да не се вратат и по 7 до 10 години.
4 Албатросот како тема во уметноста и во популарната култура
* „Албатрос“ — песна на францускиот поет Шарл Бодлер.* „Албатрос“ (англиски: ''Albatross'') — песна на британската рок-група ПИЛ (''Public Image Ltd.'') од 1979 година.
5 Наводи
Грб на Чиле

Грбот на Чиле е официјалниот грб на оваа јужноамериканска држава. Грбот датира од 1834 година и бил дизајниран од англискиот артист Чарлс Вуд Тејлор. Актуелниот чилеански грб бил официјално усвоен на 26 јуни 1834 година.
1 Опис
Грбот е составен од неколку елементи. Во централниот дел има штит со кафеави граници и истиот е поделен на два хоризонтални дела во горна сина и долна црвена боја. Во средината на штитот има сребрена петокрака. Од левата страна на штитот има јужноандски елен, а од десната страна има кондор кои имаат функција на држачи. Кондорот е најчеста птица на Андите, додека еленот е најредок цицач на територијата на Чиле. Двете животни имаат златни морнарички круни, кои го симболизираат херојството на чилеанската морнарица. Над штитот има три пердуви во сина, бела и црвена боја, симболи кои ги носеле поранешните претседатели на Чиле. Под штитот има кафеав пиедестал на кој има закачено бела лента со геслото: "Por la Razón o la Fuerza" или на македонски „Со причина или со сила“.
2 Останати грбови
3 Поврзано
*Чиле
*Знаме на Чиле